《送陆司寇请告还宁波》
明代·戴缙

乞得君恩似海深，便从天上解朝簪。鉴湖烟月年来梦，凤阙风云别后心。

弼教才猷留汗简，匡时名望重儒林。香山好结耆英社，诗酒何时许共寻。

作者简介：明广东南海人。成化二年进士。授御史，九年秩满不得迁。乃上疏盛赞宦官汪直功。时西厂已罢，由此复开。缙于数年间升至南京工部尚书。直败，斥逐为民。